Šuņezers
Šuņezers vai Šuņazars (arī Šuņa ezers, Šuņas ezers, Šuņu ezers, Šūņu ezers, Sūnu ezers; latgaliešu: Šyuņs) ir publisks dzidrūdens ezers Daugavpils pilsētā. Izvietojies pilsētas ziemeļdaļā Daugavas labajā krastā starp Viduspoguļanku ziemeļos, Veco Forštati austrumos un Cietoksni dienvidos. Krasti lēzeni, slīpi, dibens smilšains, dūņains, dūņu slānis 0,2—2,0 m. Ezerā viena 0,2 ha liela sala. Ietek Čornajas upīte no Adatiņas ezera, iztek Šuņica uz Daugavu. Mīt karūsa, rauda, līnis, līdaka, asaris, plaudis. Ziemeļaustrumu krastā peldvieta.